Baltarusijos herbas
Baltarusijos herbą sudaro Baltarusijos žalios spalvos sienų kontūrai baltame fone saulės spinduliuose virš Žemės rutulio. Herbo viršuje, virš kontūro, yra raudona penkiakampė žvaigždė. Herbą gaubia auksinių varpų vainikas, heraldinėje dešinėje pusėje perpintas dobilų, kairėje – linų žiedais. Varpos apvytos Baltarusijos vėliavos spalvų juosta, ant kurios apačioje aukso raidėmis parašyta „Рэспублiка Беларусь“ („Baltarusijos Respublika“). Herbas patvirtintas 1995 m. liepos 7 d. po referendumo ir pakeitė iki tol galiojusį Vytį. Kiek vėliau, 2020 m., kilus diplomatiniam konfliktui su Rusija, herbas buvo modifikuotas, pasukant gaublį į vakarus ir pakeičiant teritorinių ribų spalvą į auksinę.